DU MO

Sekcija Severnoprimorska

25.08.2017

**Spoštovano članstvo**

**DU MO, sekcija Severnoprimorska!**

Spoštovani, pred vami je pismo, s katerim vas želimo povabiti na aktivnosti, katere smo načrtovali z načrtom dela sekcije od avgusta do konca leta 2017.

IZLET

Najprej bi vas povabili, da se udeležite enodnevnega izleta, v **ČETRTEK 28. 9. 2017.**

Odpravili se bomo na Dolenjsko, (voden ogled muzeja kozolcev v Šentrupertu, voden ogled gradu v Sevnici in ogled vojaškega letališča Cerklje ob Krki).

Odhod avtobusa: Nova Gorica (avtobusna postaja Nova Gorica) ob 6.45, Ajdovščina (avtobusna postaja) ob 7.15,

 Vipava (avtobusna postaja) ob 7.30

Povratek avtobusa v Novo Gorico najkasneje do 21.00 28. 9. 2017.

Cena izleta za člane sekcije je 23 EUR, za nečlane 33 EUR. Denar bomo zbirali na avtobusu.

V ceno izleta je vključeno: vodenje in vstopnine, prevoz, kosilo brez pijače in malica.

Izleta se lahko udeležijo člani sekcije in njihovi partnerji oziroma partnerice.

Prijave sprejemamo do popolnitve mest na avtobusu oziroma do 25. 9. 2017 na tel. 040 321 546 ali 05 30 27460.

Prevoz prijavljenih na izlet iz Idrije in Tolmina do Ajdovščine oziroma Nove Gorice bo organiziran z osebnimi vozili.

Prosimo, da se vsi, ki se prijavite za izlet le tega tudi udeležite.

POHOD

Vabimo vas, da se udeležite tudi **pohoda na Goriškem**, katerega bomo izvedli v **sredo 4. 10. 2017** (če bo vreme ugodno) z začetkom ob 9.00. Zbor udeležencev pohoda je na placu v Solkanu. Prevoz je z osebnimi vozili

Na pohod gremo kot posamezniki na lastno odgovornost.

Dodatne informacije dobite po mailu.

ČLANARINA

Članice in člane, ki še niso poravnali članarine za letošnje in lansko leto pozivamo, da to naredijo v najkrajšem možnem času.

Vsem, ki ste članarino že poravnali se vam s solzami v očeh lepo zahvaljujemo.

Tisti, ki članarine ne morete poravnati zaradi vašega slabega finančnega stanja, prosimo pokičite na tel 040 321 546 ali 05 30 27 460 da rešimo to težavo.

LETNO SREČANJE ČLANSTVA

Letno srečanje članov naše sekcije bo v **PETEK 8. 12. 2017** z začetkom ob 15.00 **v vojaškem objektu Ajševica**.

Najverjetneje bomo srečanje začeli s predavanjem.

Nadaljevali bomo z letnim zborom članov na katerem bomo predstavili letno poročilo o delu sekcije v letu 2017 in sprejeli načrt dela sekcije in finančni načrt sekcije za leto 2018.

Zaključili bomo s poznim kosilom za vse udeležence srečanja.

Vabljeni vsi, ki imate voljo, željo in čas.

PROSIMO VAS, DA TA LIST PAPIRJA OBESITE NA VIDNO MESTO, DA NE BOSTE POZABILI KDAJ SE BODO ZGODILI NAČRTOVANI DOGODKI.

O VSEH SPREMEMBAH VAS BOMO PRAVOČASNO OBVEŠČALI PO ELEKTRONSKI POŠTI.

TO PISMO SI LAHKO PREBERETE TUDI NA SPLETNI STRANI NAŠEGA DRUŠTVA (DU MORS).

Na voljo smo vam tudi na tel. 05 30 27 460 ali mob. 040 321 546 (Ušaj).

Lepo vabljeni na načrtovane dogodke

Ostanite nam zdravi.

Pozdrav!

 za

 DU MO, sekcija Severnoprimorska

 Viljem Ušaj